Gattsjina

Gattsjina er en by i Leningrad oblast, Russland, ca. 45 km sør for St. Petersburg ved veien som leder til Pskov. Stedet er en del av Verdensarvlisten som heter «St. Petersburg og relaterte grupper av monumenter».Historic Centre of Saint Petersburg and Related Groups of Monuments

Historiske navn
Den var tidligere kjent i tur og orden som Khottsjino, Gattsjina (til 4. februar 1923),  Trotsk (til 2. august 1929), og Krasnogvardejsk (til 39. januar 1944). 

 Tidlig historie 
Khottsjino (det eldste navn for Gattsjina) ble først dokumentert i 1499 som en landsby av Velikij Novgorod eller Stornovgorod i Russland. I løpet av en rekke kriger på 1600-tallet ble byen først gitt til Livland (et historisk område som i dag er delt mellom Estland og Latvia), deretter til Sverige før det igjen ble en del av Russland i løpet av den store nordiske krig. På denne tiden var Gattsjina en sørlig grannelag til Russlands nye hovedstad, St. Petersburg.

I 1708 ga tsar Peter den storeMassie, Robert K.: Peter the Great: His Life and World (Knopf, 1980). ISBN 0-394-50032-6 Gattsjina til sin søster Natalia Aleksejevna, og da hun døde grunnla han et keiserlig hospital og apotek her. I 1765 kjøpte Katarina den store Gattsjina med dets omegn med tyve landsbyer som hun deretter skjenket til hennes favoritt, general og greve Orlov. Mellom 1766 og 1788 bygde greven et melankolsk slott på 600 rom Foto og anla en omfattende engelsk landskapspark på over 700 hektar med et tilstøtende dyrehage og en gård for hester. En triumfbue ble reist, formgitt av Gattsjinas arkitekt, Antonio Rinaldi, i årene 1777–1782, for å danne en monumental inngang.

Gattsjinapalasset ble utvidet flere ganger av ulike keiserlige eiere. Rokokkointeriøret ble formgitt av Rinaldi og Vincenzo Brenna og utført av italienske stukkaturarbeidere og russiske håndverkere. Interiøret ble fremhevet med parkettgulv, malte vegger og karakteristiske italiensk møbler.St. Petersburg:Architecture of the Tsars. 360 pages. Abbeville Press, 1996. ISBN 0-7892-0217-4

Gattsjina betjenes av den baltiske jernbane.

 Vennskapsbyer 
  Eskilstuna, Sverige
  Esbo, Finland
  Ettlingen, Tyskland
  Coatbridge, Skottland

 Fotnoter 

 Referanser 

 Eksterne lenker 


Kategori:Byer i Leningrad oblast